Obrazloženje donošenja i temeljni elementi Pravila za eksplicitnu unutardnevnu dodjelu kapaciteta između kontrolnih područja HOPS d.o.o. i ELES, d.o.o.

 HOPS i ELES kontinuirano rade na unapređenju procesa dodjele prekograničnih prijenosnih kapaciteta (dalje: PPK), postizanju više razine usklađenosti poslovanja oba operatora prijenosnog sustava s EU Uredbama te udovoljavanju zahtjeva tržišnih sudionika povezanih s uvozom/izvozom električne energije na unutardnevnoj dodjeli kapaciteta na granici između hrvatske i slovenske zone trgovanja.

27. lipnja 2018.g. ELES i HOPS zaprimili su zajednički zahtjev slovenskih i hrvatskih nacionalnih regulatornih tijela za zadržavanjem eksplicitne metode dodjele paralelno s implicitnom dodjelom na granici između Slovenije i Hrvatske.

Osnovni elementi postupka eksplicitne unutardnevne dodjele:

* raspoloživi unutardnevni kapacitet dodjeljuje se na platformi za dodjelu kapaciteta, u ELES-ovo i HOPS-ovo ime, koordinirano prema načelu najranijeg prispijeća ponude (First come - First serve)
* Jedinstvena platforma za unutardnevnu dodjelu (engl. *Single Intraday Platform*) – označava softver i IT programsku podršku (uključujući i hardver ako postoji) kao i svu povezanu dokumentaciju koja se na njih odnosi, koju je pružatelj usluge razvio prema zahtjevima određenih NEMO-a i TSO-a, a koja će se upotrebljavati za obavljanje jedinstvenog unutardnevnog povezivanja kako bi omogućila komunikaciju s, između ostalog, lokalnim sustavima za trgovanje NEMO-a i TSO-ovim sustavima. Sastoji se od dva glavna modula, između ostalog:
	+ Zajedničke knjige naloga koja prikuplja i uparuje naloge za kupnju/prodaju el. energije povezanih NEMO-a, u ovisnosti o dostupnom unutardnevnom kapacitetu.
	+ Modula za upravljanje kapacitetima koji obrađuje dostupne kapacitete koje su dostavili TSO-i, dodjeljuje kapacitet (implicitno i eksplicitno), ažurira dostupne kapacitete i objavljuje ih, obavještava vlasnike prava korištenja prekograničnih kapaciteta o njihovim pozicijama, šalje te iste informacije predmetnim TSO-ima.
	+ Platforma za dodjelu kapaciteta jest Modul za upravljanje kapacitetima. Veza s ovim modulom omogućuje rad eksplicitne unutardnevne dodjele koja se nudi jedino na granicama na kojima su to nacionalna regulatorna tijela zatražila.
* Raspoloživi unutardnevni prijenosni kapacitet (ATC) u obliku prava korištenja prekograničnog kapaciteta (PTR) interkonekcijski je kapacitet raspoloživ na granici između Hrvatske i Slovenije prema kriterijima koje definira ENTSO-E. Unutardnevni ATC objavljen je na Transparency platformi i vidljiv eksplicitnim tržišnim sudionicima unutar modula upravljanja kapacitetima (CMM).
* ATC se nudi u obliku PTR-a u jedinicama od 0.1 MW i kao satni proizvod
* Pravo sudjelovanja imaju svi subjekti koji imaju status tržišnog sudionika u Hrvatskoj ili Sloveniji koji zadovoljavaju sljedeće uvjete:
	+ u Hrvatskoj – korisnik mora imati potpisani Ugovor o odgovornosti za odstupanje s HOPS-om i Ugovor o sudjelovanju na tržištu električne energije s HROTE-om;

ili

* + u Sloveniji – korisnik mora imati potpisani „Balancing agreement“ (Bilančna pogodba) sa slovenskim operatorom tržišta (subjekt mora biti subjekt odgovoran za odstupanje - BRP) ili potpisani „Contract for Settlement of Imbalances” sa subjektom odgovornim za odstupanje u Sloveniji,
* Informacije koje će se objavljivati na internetskim stranicama operatora prijenosnih sustava:
	+ ova Pravila (važeća inačica);
	+ kontakt osobe ELES-a i HOPS-a (telefonski broj(evi), e-mail adresa/adrese);
	+ obrasci;
	+ ostale informacije.
* Platforma za dodjelu kapaciteta objavljuje:
	+ Početni ATC za unutardnevnu dodjelu;
	+ Pregled preostalog ATC-a u stvarnom vremenu (ažuriran nakon pojedine dodjele);
	+ Izvještaje dostupne za preuzimanje za pojedinu bilančnu grupu;
	+ Dio s porukama sa svim potrebnim informacijama povezanim sa stanjem predmetne granice.
		- * + Unutardnevna dodjela se ne naplaćuje
				+ Prijenos ili preprodaja prava korištenja prekograničnog kapaciteta nisu mogući
				+ Nominacija se treba obaviti prema principu a:b.